In nomine Domini Jhesu Christi, notum sit omnibus fidelibus sanctæ Dei Ecclesiæ, quod ego Albericus dono Dei Episcopus Lingonensium repperi locum jam dirutum, quod dicitur Fons-Besuus, in honore constructum sanctorum Apostolorum Petri et Pauli, necnon et aliorum plurimorum, ubi jam olim Monachi regulariter Deo famulati fuerant, sub Amalgario Duce, permittente Chlotario Rege. Ideoque ob amorem Dei et veniam delictorum meorum, Deo inspirante, cogitavi reædificare supradictum locum, permittente gloriosissimo Augusto Hlucdovico, et consentiente piissimo filio ejus Hlothario Imperatore, congregavi ibi Monachos sub Abbate nomine Seraphin, qui ibi regulariter degerent, et Deo in perpetuum fideliter deservirent. Concessi enim eis quicquid supradictus locus per cartarum donationem assecutus est; et quidquid nostri prædecessores de hoc loco abstraxerant, propter elemosynam supradicti Principis, ejusque filiorum libenter restauravi. Ideoque per consilium Archiepiscopi nostri Agobardi et consentientibus Coepiscopis nostris necnon et piissimis nostris Principibus, seu omni Clero, necnon et omnibus fidelibus Ecclesiæ nostræ, addidimus supradicto loco de Episcopatu nostro villas his nominibus: Pauliacum cum appenditiis suis, Bellenavum vicum cum suis appenditiis, Arcionem cum appenditiis suis. Istas villas cum omnibus adjacentiis, seu et omni re superposita, campis, pratis, silvis pomiferis, pascuis, accessibus, aquis, aquarumque decursibus, et omnes redditus, totum ad integrum, una cum mancipiis, libertis, cum omni peculio ipsorum, una cum accolabus, dedit ad servitium Monachorum jure perpetuo ad possidendum. Ecclesiam etiam quæ est in ipsa Belenavo villa in honore sancti Stephani, prorsus ab omni consuetudinali exactione liberrimam. Ecclesiam quoque de villa quæ dicitur Danbrum, cum appenditiis suis, et villam Trescasas cum Ecclesia et omnibus appenditiis suis. Item Ecclesiam de villa quæ dicitur sancti Sequani cum appenditiis suis; et Ecclesiam de villa Morniaco cum omnibus ad eam pertinentibus: necnon etiam Ecclesiam quæ est in valle Verona in honore S. Mauritii, Ecclesiam de villa Beria in honore S. Laurentii, cum omnibus appenditiis suis. Præterea in territorio Divionensi decimas illarum vinearum, quas donaverat huic Ecclesiæ Domnus Amalgarius Dux et fundator hujus sacri cœnobii. Apud villam quæ dicitur Fiscinis vinearum non modicam quantitatem, cum pratis et campis, et servis, et ancillis, ad ea excolenda. Et in villa Fisciaco vineas similiter. Et in Marcennaco similiter in substantiam Monachorum, et alimoniam pauperum, et ut ibidem delectetur servis Dei Domino servire, et pro Rege ejusque conjuge, necnon et liberis ipsius, et totius Imperii ejus stabilitate, jugiter Domini misericordiam implorare. Ea videlicet ratione hoc constituimus, ut semper subjectus sit jam dictus locus Ecclesiæ sancti Mammetis, et ut nec ego ipse, nec ullus de successoribus meis hanc conscriptionem violare præsumat, Domni Imperatoris confirmationem in ea fieri postulavi. Auctum Lingonis civitate publica. In Christi nomine Agobardus Lugdunensis Ecclesiæ Archiepiscopus subscripsi. Angericus Episcopus subscripsi. Albericus Episcopus a me facta subscripsi. In Christi nomine Faova Cabilonensis subscripsi. Modoinus Augustudunensis subscripsi. Winitharius indignus Abbas Calticensis subscripsi. Audinus indignus Corepiscopus subscripsi. Motuinus indignus Presbyter subscripsi. Hiltibaldus Matiscensis Episcopus subscripsi. Ragenardus Presbyter subscripsi. Ego in Dei nomine Jacob licet indignus Corepiscopus subscripsi. Sigoaldus Presbyter subscripsi. Vuanilo Presbyter subscripsi. Adalbertus Presbyter subscripsi. Symeon Presbyter subscripsi. Unricus Diaconus subscripsi. Bajus Diaconus subscripsi. Beatus Diaconus subscripsi. Fridericus subscripsi. Theutmarus subscripsi. Ragenaldus subscripsi. Signum Humberti. Signum Hiltanni. Signum Bertardi. Signum Fulcuini. Signum Eruic. Signum Radaldi. Betto subscripsi. Bernorogitus subscripsi. Ragnoardus subscripsi. Bavo subscripsi. Ragenardus subscripsi. Hilpericus subscripsi. Hildigisus Presbyter subscripsi. In Christi nomine Bernardus Archiepiscopus subscripsi. Godelsadus Abbas subscripsi. Birico ac si indignus Levita subscripsi. Actum anno ab Incarnatione Domini octingentesimo XXX. Indictione VIII. Epacta XV. XII Kalend. Decemb. Anno Christo propitio XIIII. Imperii Domni Hludovici Imperatoris, et Hlotharii Augusti filii ejus VI. § Tempore vero Domini Alberici Episcopi, factæ sunt plurimæ commutationes, vel coemptiones terrarum, tam ab ipso Pontifice, quam a rectoribus loci istius. Inter quas facta est commutatio a Seraphin Abbate nostro, et Herleberto Abbate Divionensi. Dedit Herlebertus in villis Luco, et Verona, quidquid erat juris S. Benigni: et Seraphin e contra tradidit terras S. Petri, quæ erant in Divione, et in fine Domni-Petri et Longo vico, et in Canavis, et in Arzilerias, et Tremoldo, et Fontanis, et Proviso, et Disto. Nec suffecit huic loci istius amatori Alberico Episcopo, suo tempore munificentissime locum istum ampliare, sed audiens qualiter Betto Episcopus, prædecessor suus fines Besuensis territorii legaliter novem legalibus testibus terminaverat, sua auctoritate idipsum confirmavit. Ipso tempore quidam Hligarius nomine dedit ad hunc locum in Aquatovilla terram hereditatis suæ, pro peccatis suis minuendis. Hoc est mansum indominicatum, una cum domo, et horreo. Habet vero ipsa terra perticas arpennales in longo XLIII et pedales decem, et in lato de uno capite superiore perticas VIIII, et pedes IIII. Totum ad integrum, tam terris, curtiferis, quam ædificiis desuper positis, campis, pratis, sylvis, pascuis, aquis, aquarumque decursibus, totum ad integrum dedit. § Similiter quidam Widaldus nomine, vendidit Domno Alberico Episcopo terram in villa Casoto nomine, mansum unum, et de terra jornales septem. Domnus vero Albericus dedit eam sancto Petro. Item alius quidam Aylardus nomine, res juris sui sitas in pago Atoariense, in loco, qui dicitur Bustellus, et in ipsa fine Bustellense seu et ibidem aspiciente, quiquid ibidem genitrix sua visa fuit habere, tam in mansis, quam campis, pratis, sylvis, pomiferis, pascuis, accessibusque omnibus vendidit Domno Alberico Episcopo, per manus Abbatis Seraphin, Radulfo, et Amalarico testibus XII Kal. Feb. anno XVI Imperii Lucdovici.